KUD PREPUŠTOVEC

Prepuštovec, Glavna 2

KARNEVALSKIM UDRUGAMA, GRUPAMA

DJEČJIM VRTIĆIMA, OSNOVNIM ŠKOLAMA,

KUD-OVIMA I SVIM KARNEVALISTIMA

Prepuštovec, 28. prosinac 2017. godine

Predmet: Prva obavijest

Poštovani,

osobita mi je čast i zadovoljstvo obavijestiti Vas da je KUD Prepuštovec postao najmlađi član elitnog društva Hrvatske udruge karnevalista te kao takav organizira i slijedeće godine od 06. do 13. veljače manifestaciju

**„Fašnik vu Zagrebu“**

Stoga Vas pozivam i s radošću se nadam i Vašem odazivu i sudjelovanju na navedenoj manifestaciji u srcu Zagreba, a fašnik, mačkare, poklade i pepelnica, prilika su za velike i male, učitelje i đake, djede i bake, vrtičke tete, a i mame, čak i tate, za sve važne i prijatelje lažne, a najvažnije je.....da dojdeš na gradsku špicu.....naravno s maskom na licu.

Ujedno Vam predlažem prvu..,još dakako radnu verziju okvirnog programa, a koji će tijekom javljanja, a pogotovo prijava zainteresiranih, biti podložan promjenama, proširivanju i nadopunjavanju.

6. ili 7. veljače: u jutarnjim satima pohod „fašničke hajdućije“ iz Prepuštovca u Gradsku upravu Grada Zagreba zbog preuzimanja ključeva gradske vlasti. Odmah po primopredaji „ključeva vlasti“ press konferencija na Trgu bana Josipa Jelačića i obznanjivanje događaja cijelokupnom puku grada Zagreba.

9. veljače: u 14.00 sati formiranje fašničke povorke školske djece npr. okupljanje na Europskom trgu, preko Gornjeg grada te njihov dolazak, pa potom predstavljanje ( na pozornici ) na Trgu bana Josipa Jelačića. Svi prijavljeni mogu se predstaviti svojom točkom na Jelačić plavu u trajanju od 5 do 7 minuta. Program tog dana će trajati ovisno o broju prijavljenih grupa. Možemo osigurati parkiranje osobnih automobila ( školsko igralište, ulaz iz Draškovićeve ) koji će dovesti garderobu za mačkare i prostor u Školi gdje će se grupe moći preobući.

Za sudjelovanje se morate javiti do 25.01.2018. na el. poštu zvonko.piljek@skole.hr, Zvonku Piljeku, ravnatelju OŠ. Dr. Ivan Merz koji je koordinator Malog fašnika.

10. veljače: Velika fašnička povorka i njen pohod od Hrvatskog narodnog kazališta, te Ilicom dolazak na Trg bana Josipa Jelačića uz predstavljanje na pozornici. (U vrijeme kretanja fašničke povorke tramvajski promet Ilicom i Trgom bit će obustavljen, tj, preusmjeren)

11. veljače: Trg bana Josipa Jelačića: predviđamo od 11 sati predstavljanje najmlađih fašničkih skupina na pozornici, tj, djece vrtičkih dobi, a program će trajati ovisno o zainteresiranosti i broju prijavljene djece.

13. veljače: Trg bana Josipa Jelačića: večernji sati, lociranje, identificiranje, hapšenje, privođenje i suđenje, uz dakako nepristranu presudu „vužgi ga“, pa realizacija presude, tj, „kurenje fašnika“ (a zbog uključivanja u dnevnik HRT-a spaljivanje će biti u 19:50 sati).

Ujedno neobavezno predlažem da (ovisno o zainteresiranosti) održimo 2. ili 3. veljače, u Prepuštovcu, međusobno druženje uz adekvatan zabavni bend, članova KUD-ova, učitelja i profesora osnovnih i srednjih škola, odgajateljica i teta iz vrtića, te da tu večer odaberemo „maskotu fašnika“, „princezu fašnika“ a i „fašničku hajdućiju“ sastavljenu od 10 – 12 članova koji će preuzeti ključeve gradske vlasti (6. ili 7. veljače) od aktualnog gradonačelnika u gradskoj upravi, ali mu ih nakon nekoliko dana (13. veljače) i vratiti na Trgu bana Josipa Jelačića. Za sve primjedbe i prijedloge otvaram najpošteniju, naravno demokratsku raspravu, jer naš „fašnički savez“ mora biti jednoumno jedinstven i u podjeli slasti........, no tek onda kad preuzmemo ključeve „gradske vlasti“.

Inače, ovaj projekt, tj, ovu manifestaciju „Fašnik vu Zagrebu“ koju već dugi niz godina organizira i provodi KUD Prepuštovec, podržava i dijelom u njoj učestvuje, obavezno kod primopredaja ključeva gradske vlasti i sam gradonačelnik grada Zagreba, gospodin Milan Bandić, a tek nekoliko posljednjih godina manifestaciju su prepoznali i financijski nam pružaju potporu, grad Zagreb kroz Gradski ured za obrazovanje, kulturu i šport, te Turistička zajednica grada Zagreba bez čijih financijskih potpora i nebismo mogli ući u provedbu i realizaciju ovakove višednevne manifestacije.

I na kraju, pozivamo Vas da nas Vašim kreativnim snagama i pozitivnom energijom podržite i zajedno s nama postanete čuvari naše najdugovječnije kulturne baštine i tradicije, te učesnik nastavka održavanja fašničkih običaja, pogotovo mlađih naraštaja..

Radujem se Vašoj pozitivnoj vibri, viđenju i dakako druženju,

Lijepi fašnički pozdrav

Press služba

„Fašnika vu Zagrebu“

Grof Fulir fon Trutt

Kontakt: jolipar@gmail.com

Kontakt za osnovne škole: zvonko.piljek@skole.hr – Zvonko Piljek

 Lipar Josip

Predsjednik KUD-a Prepuštovec